בנקודה מסויימת,
רוב האנשים הפעילים מינית ידבקו בוירוס הפפילומה,
או HPV.
יש יותר מ 100 סוגים של HPV,
ולרוב הגוף מחסל את ההדבקה בלי סימפטומים --
אבל כמה זנים יכולים לגרום לבעיות בריאותיות חמורות בהמשך.
HPV גורמת להדבקה במגע,
מה שאומר שהוירוס נשאר בתאים קרוב לנקודת ההדבקה
במקום להתפשט לרוחב כל הגוף.
מאחר ו HPV הרבה פעמים מועברת בפעילות מינית,
בדרך כלל הכוונה היא לתאים של הואגינה, הפין, הרקטום,
הפה והגרון.
אנחנו יכולים לבדוק נוכחות של HPV בתאים מהאזורים האלה,
אבל בעוד בדיקה של הוירוס אפשרית מדעית,
היא לא נפוצה.
הסיבה העיקרית היא,
שבעוד שיש טיפולים להשפעות השליליות הקשות שנגרמות על ידי HPV,
אין טיפול לוירוס עצמו.
אז בדיקה של HPV יכולה להביא להרבה תוצאות חיוביות,
ולמרות שרובן לא יגרמו לדאגות,
עדין אין טיפול לניקוי הגוף מהוירוס.
אבל יש דרכים טובות אחרות להגן על עצמכם מ HPV.
אנחנו נראה עכשיו איך HPV יכול להזיק,
מי בסיכון, ואיך להקטין את הסיכונים.
מערכת החיסון של הגוף מסוגלת להשמיד את רוב זני ה HPV
לפני שהם מזיקים --
ובלי שאנשים אפילו ידעו בכלל שהם נדבקו.
מספר זנים מסויימים אחרים --
כמו HPV 6 ו 11 --
גורמים לפגמים בתאים של רקמות שנדבקו,
שיכולים להתפתח ליבלות גניטליות.
בעוד אלה מדבקים ודורשים טיפול,
בדרך כלל עם משחות מקומיות,
זנים גורמי יבלות לא יוצרים נזק לטווח ארוך.
אבל 13 זנים אחרים יכולים לגרום למוטציות DNA שגורמות לתאים להתחלק
בקצב גבוה בהרבה מהרגיל,
מה שגורם להתפתחות של גידולים סרטניים.
התאים של צוואר הרחם נמצאים בעיקר בסיכון.
שניים במיוחד --
HPV 16 ו 18 --
אחראים לרוב המקרים של סרטן צוואר הרחם,
שעכשיו הוא הסוג הרביעי הכי נפוץ של סרטן בנשים.
יכול לקחת עד 20 שנה עד שסימני הסרטן יופיעו,
אבל עם סקירות סדירות,
אנחנו יכולים לגלות סטיות תאיות בצוואר הרחם
לפני שהן מתפתחות לסרטן.
נשים מעל גיל 21 עוברות בדיקות פאפ תקופתיות,
בהן דוגמית של רקמה בדרך כלל מגורדת מציפוי צוואר הרחם
כדי לבחון נוכחות של תאים לא נורמליים.
תוצאה חיובית לא אומרת שלאדם יש סרטן רחם,
אלא שיש תאים לא סדירים בצוואר הרחם
שיכולים להתפתח לסרטן בעתיד.
פציינטיות מנוטרות במקרה זה באופן תכוף יותר עם בדיקות פאפ,
או, למקרים של חוסר נורמליות חמורות,
הן עוברות תהליך שנקרא קולפוסקופיה.
זה כולל רופא שבוחן את צוואר הרחם במיקרוסקופ,
ואולי לוקח דגימה קטנה של רקמה לבחינה קרובה יותר.
במקרים מסויימים, הרקמה המושפעת אולי תוסר.
הדבקות HPV בגרון יכולות להוביל לסרטן ראש או צוואר,
אבל בינתיים אין שווה ערך לבדיקת הפאפ לגרון.
שימוש בקונדומים עוזר למנוע את ההתפשטות של HPV במהלך יחסי מין.
ויש שלושה חיסונים אפקטיביים ובטוחים שכולם מתמקדים ב HPV 16 ו 18.
החיסונים מגיעים בשתים או שלוש מנות בהפרש של כמה חודשים,
והם מועילים רק אם מקבלים את כולן.
כיום החיסונים הם חלק מהטיפול הסטנדרטי לבנות בגילאי 11 עד 18
בהרבה מדינות --
למרות שהוא נעשה נפוץ יותר גם לבנים.
נשים בוגרות וגברים במדינות כולל ארצות הברית ואנגליה
יכולים לבחור לקבל את החיסון,
ועדויות מראות שחיסונים של נשים וגברים
יכולים להפחית את המקרים העולמיים של סרטן צוואר הרחם בכמעט 90%.
חוקרים גם מפתחים זריקה
לאנשים שכבר נדבקו ב HPV 16 ו 18,
שיכולה להתמקד בתאים הנגועים
כדי למנוע מהם להתפתח לסרטניים.
אז למרות שעדיין יש מקום לשיפור בסקירות,
בטיפולים, ובגישה להם,
שימוש בקונדומים, חיסונים, וסקירת צוואר הרחם
כל אחד יכול להפחית את הנזק ש HPV גורם.